загриженост во однос на целокупниот квалитет на спроведувањето на законите. Треба да се направат поголеми напори за да се осигури дека употребата на јавните финансиски средства е ефикасна и транспарентна. Од законодавна гледна точка, подготовките и понатаму се во напредна фаза.

### 4.6. Поглавје 6: Право на трговски друштва

Законодавната рамка за правото на трговски друштва беше дополнително изменета за да се спроведе задолжителното поднесување на годишни сметки од страна на неактивните компании и да се воведе задолжително електронско поднесување на годишни сметки од страна на големи и средни компании. Електронскиот систем за регистрација воспоставен од страна на Централниот регистар е задолжителен за ново - основаните компании и до сега има околу 200 агенти за регистрација. Во 2013 година, Академијата за судии и јавни обвинители обезбеди обука за 176 судии во областа на правото на трговски друштва и на 45 судии во областа на меѓународното право на трговски друштва. На 15 - те новоизбрани судии кои решаваат граѓански прашања и спорови поврзани со деловната активност им беа одржани специјализирани обуки. Усогласувањето со Директивата за прекугранично спојување се уште не е завршено.

Што се однесува до корпоративното сметководство , важноста на привремените сертификати за сметководители и овластени сметководители беше продолжена од 24 на 48 месеци. Околу 3 000 постојани и 7 300 привремени лиценци се издадени од страна на Министерството за финансии. Институтот за овластени сметководители сè уште не е во функција и одговорноста за лиценцирање останува на Министерството за финансии. Исто така, има одложување во обезбедувањето на континуирана обука на професионални сметководители. Во однос на ревизијата , Институтот за овластени ревизори стана полноправна членка на Меѓународната федерација на сметководители. Советот за унапредување и надзор на ревизијата го усвои спроведувањето на законодавството за признавање на квалификациите на ревизорите стекнати странство и тие квалификации беа признати од страна на Институтот.

#### Заклучок

Постигнат е добар напредок во областа на правото на трговски друштва, особено во делот ревизија. Институтот за овластени ревизори се приклучи на Меѓународната федерација на сметководители. Регулирано е признавањето на квалификациите на ревизори добиени во странство. Советот за унапредување и надзор на ревизијата е во функција, но Институтот за сметководители сè уште не ја презел својата одговорност. Општо земено, подготовките во областа право на трговски друштва се напреднати.

### 4.7. Поглавје 7: Право на интелектуална сопственост

Законот за авторски права и сродни права беше изменет за да се регулираат фонограмските права и да се обезбеди усогласување со Договорот на Светската организација за интелектуална сопственост за изведби и фонограми. Владата ги назначи членовите на Комисијата за посредување во областа на авторските и сродните права. Капацитетот на секторот за авторски права и сродни права (како дел од Министерство за култура) и понатаму е недоволен. Соработката помеѓу институциите одговорни за индустриска сопственост треба да се подобри. Законот за права од индустриска сопственост беше изменет за да се регулираат правата од интелектуална сопственост во согласност со Стратегијата за иновации. Системот за електронско поднесување на барања за патенти беше ставен во функција. Во 2013 година, Академијата за судии и јавни обвинители достави девет програми за обука на 205 членови на судството за заштита на правата на интелектуална сопственост. Државниот завод за индустриска сопственост нема доволно персонал за да обезбеди квалитетна услуга во однос на деловните активности и за поддршка на иновациите. Обуката за мали и средни претпријатија за заштита и спроведување на правата од интелектуална сопственост е ограничена.

Во однос на спроведувањето , Координативното тело за интелектуална сопственост започна 16 постапки во 2013 година и заплени околу 2 000 фалсификувани предмети. Имало 24 кривични гонења и 11 пријави за прекршоци во

25